
  Šilutė

1. Projekto tikslai ir uždaviniai.
Nustatyti bendrojo ugdymo mokyklose numatomą klasių komplektų skaičių, mokinių skaičių jose, nurodant klasių jungimus. 

2. Kaip šiuo metu sureguliuoti projekte aptarti klausimai.
Mokyklų vadovai po įvykusio priėmimo pateikė Švietimo, sporto ir kultūros skyriui būsimą mokinių ir klasių skaičių, specialiųjų poreikių turinčių mokinių skaičių bendrojo ugdymo mokyklose nuo 2026 m. rugsėjo 1 d. Pagal pateiktą informaciją, bendrojo ugdymo mokyklose siūloma formuoti 240 (t. y. 4 klasių komplektais mažiau nei 2025–2026 mokslo metais) klasių komplektus. 2026–2027 mokslo metais bendrojo ugdymo mokyklose bus 3 jungtiniai 1–4 klasių komplektai (2025–2026 mokslo metais buvo 2 jungtinių klasių komplektai), Šilutės jaunimo ir suaugusiųjų mokymo centro Traksėdžių skyriuje – 8 ir Žibų pradinėje mokykloje 1 specialiosios klasės jungtinis komplektas. Siūlome leisti formuoti Šilutės rajono Vainuto gimnazijoje III ir IV gimnazijos klases, kuriose yra mažiau negu 21 mokinys, skiriant papildomai mokymo lėšų, kurių dydis sudaro 50 procentų lėšų ugdymo planui įgyvendinti (apie 72 000 Eur 2026–2027 mokslo metams). Palyginti su praėjusiais mokslo metais, mokinių skaičius sumažėjo 75, tačiau išaugo mokinių, turinčių didelių ir labai didelių specialiųjų poreikių, skaičius (24 mokiniai).  
Siūloma sudaryti 14 priešmokyklinio ugdymo grupių ir 10 jungtinių grupių, kuriose mokysis priešmokyklinio ugdymo vaikai. Priešmokykliniame ugdyme dalyvaus 286 vaikai (44 vaikais mažiau negu 2025–2026 mokslo metais).

3. Kokių pozityvių rezultatų laukiama.
Bus įgyvendinti teisės aktų reikalavimai, patvirtinti klasių komplektai ir mokinių skaičius juose.

4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.
Nebus.

5. Kokie šios srities aktai tebegalioja (pateikiamas aktų sąrašas) ir kokius galiojančius 
aktus būtina pakeisti ar panaikinti, priėmus teikiamą projektą.
Nereikia.

6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles. 
      Antikorupcinis vertinimas pridedamas.

7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.
Klasės, kuriose yra mažiau nei 8 mokiniai, nekomplektuojamos. Siūloma leisti komplektuoti Vainuto gimnazijos III ir IV klases, kuriose yra mažiau nei 21 mokinys. 2026–2027 mokslo metams reikės 72 000 Eur savivaldybės biudžeto lėšų.
8. Projekto autorius ar autorių grupė.
[bookmark: _Hlk34737555]   Švietimo, sporto ir kultūros skyriaus vedėja Dainora Butvydienė.
	            9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.
            Klasių komplektai, mokinių skaičius

	            10. Kiti, autorių nuomone, reikalingi pagrindimai ir paaiškinimai.

	             Nėra.

